‫- סדרה תיעודית של NETFLIX -‬
‫בקצה דלתת האוקאבאנגו שבבוטסואנה,‬
‫דור חדש לומד על עולמו.‬
‫זוהי חבורה קולנית של גורי זאבים טלואים‬ ‫בני עשרה שבועות בלבד.‬
‫דומא שופעת ביטחון עצמי יותר מכולם.‬
‫היא תמיד מחפשת הרפתקאות‬
‫ורואה את עצמה כמנהיגה לעתיד.‬
‫הורי הגורים הם זוג האלפא.‬
‫אך כל הבוגרים עובדים קשה באותה מידה‬ ‫כדי לטפח את המשפחה הזו.‬
‫בזמן שהלהקה יצאה לצייד,‬
‫דודנם, במבה, משגיח בקרבת המאורה.‬
‫לצוות המדהים הזה‬
‫יש את אחד הקשרים החזקים ביותר בעולם הטבע.‬
‫קשרים שהגורים צריכים לבנות,‬
‫ושיהיו בקרוב קריטיים להישרדות של דומא.‬
‫- קשרים עמוקים -‬
‫עבור צאצאים רבים שנולדים בטבע,‬ ‫ההשתייכות למשפחה קרובה‬
‫יכולה להיות עניין של חיים ומוות.‬
‫- חצי האי מוויה, אוגנדה -‬
‫הארבעה האלה‬ ‫הם גורי נמייה מפוספסת מצויה.‬
‫שלוש בנות נועזות,‬
‫ואחיהן הביישן, קיטו.‬
‫לאחר ארבעה שבועות בתוך המאורה,‬
‫הם בוחנים לראשונה את העולם.‬
‫יש להם משפחה גדולה של 35 פרטים,‬ ‫שדואגת להם.‬
‫אך הגורים הם טרף קל.‬
‫לקיטו ולאחיותיו יש סיכוי של 50 אחוזים בלבד‬
‫לשרוד את החודשים הבאים.‬
‫כדי לשפר את סיכוייהם,‬ ‫כל אחד מהגורים יצטרך לחבור לפרט בוגר‬
‫כדי ללמוד ממנו את המיומנויות‬ ‫שישמשו אותו בעולם שבחוץ.‬
‫אימא של קיטו תמשיך לספק חלב,‬
‫אך הטיפול היומיומי בצאצאים‬ ‫הוא עניין משפחתי.‬
‫וככל שהקשר עם המשגיחים עליהם חזק יותר,‬
‫כך עולים סיכויי ההישרדות שלהם.‬
‫כל הגורים כבר מצאו בני זוג.‬
‫כולם פרט לקיטו.‬
‫הוא לא עקשן דיו כדי לשכנע את אחד הבוגרים‬ ‫לפרוש עליו את חסותו.‬
‫אז כרגע, הוא לבדו.‬
‫את הבנות כבר מלמדים מה לאכול.‬
‫טרמיטים…‬
‫רבי-רגליים, חיפושיות,‬
‫ואפילו נחשים קטנים הם חלק מהתפריט.‬
‫אבל בזמן שאחיותיו מתפטמות,‬
‫קיטו המסכן נעשה רעב יותר.‬
‫הוא אוזר אומץ‬ ‫כדי להתקרב לאחיו הגדול, קובואה.‬
‫אך המתבגר לא מעוניין לעשות בייביסיטינג.‬
‫אם הוא לא יצטרף למבוגר בקרוב,‬
‫עתידו של קיטו יהיה בסכנה.‬
‫בעוד שקטנטנים מסוימים נאבקים ליצור קשרים…‬
‫- אלסקה‬ ‫מפרץ הנסיך ויליאם -‬
‫במים הקפואים של אלסקה,‬
‫יש תינוקת אחת ‬ ‫שכמעט ולא נפרדת מאימה המסורה.‬
‫ללוטרת הים הקטנה הזו קוראים קסארי.‬
‫היא בת ארבעה שבועות,‬ ‫והיא מרכז העולם של אימה.‬
‫אימה החד-הורית נושאת אותה עימה‬
‫בכל יום ויום בחודש האחרון.‬
‫מפני שלמרות שהיא נולדה במים,‬
‫עד עתה, לקסארי לא הייתה‬ ‫הקואורדינציה הדרושה לשחייה.‬
‫הגורים האחרים בגילה‬ ‫מתחילים בשיעורי השחייה,‬
‫וגם קסארי צריכה להתחיל.‬
‫אך כשאימא מציעה לשאת אותה לכל מקום,‬ ‫היא מרוצה לחלוטין ממצבה הנוכחי.‬
‫היא גורה מפונקת במיוחד,‬
‫אבל טיפוח הפרווה הוא דבר חשוב.‬
‫התפחת הפרווה של קסארי‬ ‫לוכדת אוויר בסמוך לעור שלה,‬
‫ומספקת לה בידוד חיוני ממי הקרחונים.‬
‫בלעדי זה, היא לא תשרוד אפילו יום.‬
‫האם דואגת לכל צרכיה של קסארי,‬
‫ומספקת לה חלב עשיר בשומן לפי דרישה.‬
‫קסארי תיגמל לחלוטין מהיניקה‬ ‫רק בעוד חמישה חודשים.‬
‫ההנקה שואבת מאימה הרבה אנרגיות,‬
‫שצריכה לאכול בדחיפות.‬
‫אך כדי לצלול ולחפש מזון‬
‫היא תצטרך להשאיר את בתה לבד וללא הגנה.‬
‫היא לא יכולה להשאיר את קסארי ביבשה.‬
‫האי הקרוב ביותר כבר תפוס…‬
‫והחוף לחלוטין מחוץ לתחום.‬
‫האפשרות היחידה של אימה‬
‫היא להשאיר את בתה על פני המים.‬
‫אך זה מסוכן.‬
‫עיטמים לבני ראש מגיעים לכאן כדי לדוג,‬
‫אך הם ייקחו בשמחה‬ ‫גור לוטרות שנישאר ללא השגחה.‬
‫על אף הסכנות,‬
‫בזמן שקסארי שקועה בשינה עמוקה,‬ ‫אימה מנצלת את ההזדמנות.‬
‫כוכב ים הוא הארוחה עתירת הקלוריות‬ ‫לה היא זקוקה.‬
‫היא בודקת בזריזות את מצבה של הבת,‬
‫וחוזרת לקחת תוספת.‬
‫בחלק הזה של החוף,‬ ‫הזרמים משתנים במהירות.‬
‫בתוך דקות ספורות בלבד,‬
‫קסארי נסחפת יותר מתשעים מטרים‬ ‫מהמקום שבו אימה השאירה אותה.‬
‫כשהיא חוזרת, אימה של קסארי‬ ‫מגלה שהתינוקת היקרה שלה נעלמה.‬
‫גם כשיש לך את הטיפול ההורי ‬ ‫המסור ביותר בעולם,‬
‫מסוכן מאוד לגדול בטבע.‬
‫במיוחד עבור קיטו הנמייה,‬
‫שעדיין מתקשה למצוא‬ ‫מישהו שיפרוש עליו את חסותו.‬
‫הקשרים בין אחיותיו לחונכים שלהן‬ ‫מתחזקים מיום ליום…‬
‫וכך גם הביטחון העצמי שלהן.‬
‫באמצעות משחקי התגוששות,‬ ‫הגורים לומדים הגנה עצמית…‬
‫וקיטו מפספס את זה.‬
‫הוא מתחנף לקובואה,‬
‫אבל שוב מנפנפים אותו.‬
‫קיטו לא רק מפספס שיעורים.‬
‫חונכים משמשים גם כשומרי ראש.‬
‫מרבו אפריקני יכול לבלוע גור בשלמותו.‬
‫וטורפים אינם הדבר היחיד שמאיים על קיטו.‬
‫כשהערב יורד, סכנה גדולה יותר מגיחה.‬
‫במרחק מטרים ספורים בלבד מהמאורה,‬ ‫המשפחה זיהתה ריח.‬
‫חבורת נמיות יריבה‬ ‫נכנסה לטריטוריה שלהם לפני רגעים ספורים.‬
‫מלחמות טריטוריה הן חסרות רחמים…‬
‫ואם המשפחה תותקף,‬ ‫הגורים עלולים לשלם על כך בחייהם.‬
‫אין זמן לבזבז.‬
‫הם חייבים להחליף מאורה,‬
‫ועליהם לצאת לדרך מייד.‬
‫- דלתת האוקאבאנגו, בוטסואנה -‬
‫בדרום יבשת אפריקה,‬ ‫גם משפחת הזאבים הטלואים נמצאת בסכנה.‬
‫במבה, השמרטף, בכוננות גבוהה לטורפים.‬
‫והוא איתר את הטורפת המסוכנת מכולם:‬
‫לביאה.‬
‫כ-60 מטרים בלבד‬ ‫מהמקום שבו דומא ואחיה ישנים.‬
‫הלביאה אמנם לבדה,‬ ‫אך לגורים קטנים, היא קטלנית.‬
‫במבה מסכן את חייו ומתעמת עם האויבת.‬
‫אך הפולשת לא זזה ממקומה.‬
‫והיא איתרה את הגורים.‬
‫במבה חסר אונים כשהוא לבדו.‬
‫אך התגבורת בדרך.‬
‫כלב אחד לא יכול לה,‬
‫אך ארבעה מספיקים כדי לשלוח אותה הביתה.‬
‫משחלפה כשהסכנה…‬
‫הגיע הזמן לארוחת הערב.‬
‫כל בוגר מקדיש את כל כולו למשפחה הזו.‬
‫זהו מאמץ קבוצתי להגן על הגורים‬ ‫ולדאוג להם למזון.‬
‫אך דומא עדיין לא למדה‬ ‫להציב אחרים במקום הראשון.‬
‫עבורה, כל ארוחה היא הזדמנות‬ ‫לבסס את הדומיננטיות שלה.‬
‫אך ימי הפינוק של דומא עומדים להסתיים.‬
‫עולמה עומד להתרחב ולהפוך למסוכן יותר.‬
‫באלסקה, חייה של קסארי כבר בסכנה.‬
‫הגורה הקטנטנה נעלמה.‬
‫ואימא שלה משתגעת מרוב דאגה.‬
‫לפתע,‬
‫נשמעת קריאה מוכרת.‬
‫האם והבת התאחדו בבטחה.‬
‫אחרי שחששה שאיבדה אותה,‬
‫אימה מחליטה שהגיע הזמן לאהבה קשוחה.‬
‫מרגע זה, קסארי מתחילה את הטירונות שלה.‬
‫תחילה, טבילות קצרות, כדי להתרגל למים.‬
‫ולאחר מכן, אימוני שחייה מלאים.‬
‫בעידודה של אימה ואחיזה זהירה באוזן,‬
‫קסארי מתחילה לתפוס את העניין,‬ ‫לאט אבל בטוח.‬
‫בתוך שבועיים בלבד,‬ ‫היא השתלטה לחלוטין על השכשוך על פני המים.‬
‫אך הצלילה מתחת לפני המים‬ ‫היא סיפור אחר לגמרי.‬
‫ניסיונותיה למצוא מזון לא תמיד צולחים.‬
‫אך למרבה מזלה,‬ ‫היא עדיין מקבלת ארוחות מאימה.‬
‫קסארי פורחת.‬
‫היא כבר לא תינוקת רגועה,‬
‫אלא צעירה שנעשית עצמאית יותר מיום ליום.‬
‫הקשר המדהים שיש לשתיים האלה‬
‫יעניק לקסארי ‬ ‫את סיכויי ההישרדות הטובים ביותר בעתיד.‬
‫בעוד ארבעה חודשים,‬ ‫הגורה הקטנה הזו תלך לדרכה.‬
‫אך עד אז,‬
‫השתיים האלה יכולות ‬ ‫ליהנות מזמנן היקר יחד.‬
‫באוגנדה,‬
‫עוצמת המשפחה‬ ‫מעולם לא הייתה חשובה יותר לקיטו ואחיותיו.‬
‫בעקבות החשש ממתקפה,‬ ‫המשפחה עוברת למאורה חדשה.‬
‫הדרך לא ארוכה,‬ ‫אך היא כרוכה במעבר דרך שכונה מסוכנת.‬
‫לבנות יש מישהו שידאג להן.‬
‫אך אף אחד לא עומד לצידו של קיטו הקטן.‬
‫כשהוא רק בחצי הדרך,‬
‫הוא כבר מפגר מאחור.‬
‫הוא לבדו בשטח הפתוח.‬
‫עיט לוחם הוא גדול דיו כדי לחטוף פרט בוגר,‬
‫ובוודאי שגם גורים.‬
‫אם הוא יבחין בקיטו,‬ ‫סיכוייו להינצל יהיו קלושים.‬
‫הוא יכול רק לזעוק לעזרה.‬
‫אחיו הגדול, קובואה, נחלץ לעזרתו,‬
‫ברגע האחרון.‬
‫השטח פנוי,‬
‫והמשפחה ממשיכה הלאה.‬
‫קול המצוקה של קיטו‬ ‫היה הטריגר שקובואה היה צריך.‬
‫וסוף סוף,‬
‫לקיטו יש את הקשר המיוחד שהוא השתוקק לו.‬
‫בהמשך, המשפחה מגיעה‬ ‫לביתם החדש והבטוח, סוף כל סוף.‬
‫עם נוף לאגם…‬
‫והרבה שתייה ומזון.‬
‫לקיטו הייתה התחלה רעועה,‬
‫אבל נראה שהחיים עומדים להשתפר.‬
‫על אף הסירוב ההתחלתי של קובואה,‬
‫הוא הופך להיות החונך הקשוב מכולם.‬
‫הדרך לבגרות מאתגרת.‬
‫אך בעזרת תמיכת המשפחה שלו,‬ ‫לקיטו יש את כל הסיכויים להצליח.‬
‫יום חדש מפציע, וזוהי אבן דרך חדשה‬
‫עבור דומא ואחיה.‬
‫אימא של דומא החליטה‬ ‫שהגיע הזמן להפסיק להביא מזון לגורים…‬
‫ולהתחיל להביא את הגורים אל המזון.‬
‫זוהי הפעם הראשונה‬ ‫שהם התרחקו כל כך מהמאורה.‬
‫ואפילו דומא האמיצה מהססת.‬
‫הארוחה הראשונה של הגורים היא אימפלה…‬
‫ודומא מיד מתנפלת על האוכל.‬
‫במשפחה הזו, הגורים במקום הראשון.‬
‫ורק לאחר שהם מלאים, המבוגרים מתכבדים.‬
‫דומא לא חזקה בסבלנות.‬
‫בזמן שהמשגיחים שלה עסוקים במזון,‬ ‫היא מתחילה לחקור את השטח.‬
‫ואחיה הולכים בעקבותיה.‬
‫תל טרמיטים הוא מתקן הטיפוס המושלם.‬
‫כשדומא חסרת המורא‬ ‫מתחילה לעשות את דרכה בחזרה…‬
‫ברור שאין לה מושג לאיזה כיוון ללכת.‬
‫כמנהיגה מטעם עצמה,‬
‫היא בוחרת כיוון…‬
‫אך זה הכיוון הלא נכון.‬
‫הקרקע הרטובה הזו חדשה להם לחלוטין.‬
‫דומא גרמה לאחים שלה ללכת לאיבוד לגמרי.‬
‫בינתיים, במקום הטרף,‬
‫במבה מבין שהגורים נעלמו‬
‫ומקים במהרה משלחת חיפוש.‬
‫בדרך כלל הם מריחים את הגורים,‬
‫אך ברוח חזקה כמו זו,‬ ‫הם לא יכולים לאתר את הריח. ‬
‫חיי הגורים תלויים כעת‬ ‫בקשרים המשפחתיים שלהם.‬
‫דומא לומדת כמה חשוב להיות חלק מצוות.‬
‫הגורים זקוקים ללהקה שלהם,‬
‫והם זקוקים לה עכשיו.‬
‫תרגום כתוביות: טל אקשטיין‬